*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2021. gada.\_\_.\_\_\_\_\_

.§

**Par Ministru kabineta 2018. gada 28. augusta sēdes protokola Nr. 40 25.§ precizēšanu**

1. Atbalstīt iesniegtos protokola precizējumus.

2. Izteikt Ministru kabineta 2018. gada 28. augusta sēdes protokola Nr. 40 25.§ 5. un 6. punktu šādā redakcijā:

“5. Vides aizsardzības un reģionālās attīstības ministrijai izstrādāt un vides aizsardzības un reģionālās attīstības ministram līdz 2022. gada 31. martam iesniegt izskatīšanai Ministru kabinetā noteikumu projektu par kārtību, kādā nosaka, aktualizē un apstiprina jūras krasta līniju, jūras augstākās bangas robežu un buferjoslu, kā arī datu nodošanu reģistrēšanai valsts informācijas sistēmām un to aktualizācijas biežumu.

6. Tieslietu ministrijai izstrādāt un tieslietu ministram līdz 2023. gada 31.decembrim iesniegt izskatīšanai Ministru kabinetā noteikumu projektu par grozījumiem Ministru kabineta 2012. gada 10. aprīļa noteikumos Nr. 263 “Kadastra objekta reģistrācijas un kadastra datu aktualizācijas noteikumi”, nosakot kārtību, kādā Nekustamā īpašuma valsts kadastra informācijas sistēmā reģistrē un aktualizē jūras piekrastes joslu, atbilstoši noteiktajai jūras krasta līnijai un jūras augstākās bangas robežai.”

3. Papildināt Ministru kabineta 2018. gada 28. augusta sēdes protokola Nr. 40 25.§ ar 6.1 punktu šādā redakcijā:

“6.1  Tieslietu ministrijai izstrādāt un tieslietu ministram līdz 2023. gada 31. decembrim iesniegt izskatīšanai Ministru kabinetā tiesību akta projektu par kārtību, kādā atbilstoši jūras augstākās bangas robežas izmaiņām tiek noteiktas izrietošās īpašuma tiesību izmaiņas.”

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Vides aizsardzības un reģionālās attīstības ministrs A.T. Plešs